**Projektas**

**LAZDIJŲ RAJONO SAVIVALDYBĖS TARYBA**

**SPRENDIMAS**

1. **DĖL PRITARIMO LAZDIJŲ RAJONO SAVIVALDYBĖS SOCIALINĖS GLOBOS CENTRO „ŽIDINYS“ DIREKTORIAUS 2018 METŲ VEIKLOS ATASKAITAI**

2019 m. vasario 13 d. Nr. 34-1614

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu ir Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo“, 223 ir 229 punktais, Lazdijų rajono savivaldybės taryba nusprendžia:

Pritarti Lazdijų rajono savivaldybės socialinės globos centro „Židinys“ direktoriaus 2018 metų veiklos ataskaitai (pridedama).

Savivaldybės meras

Parengė

Rima Šukienė

2019-02-11

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO LAZDIJŲ RAJONO SAVIVALDYBĖS SOCIALINĖS GLOBOS CENTRO „ŽIDINYS“ DIREKTORIAUS 2018 METŲ VEIKLOS ATASKAITAI“ PROJEKTO**

**AIŠKINAMASIS RAŠTAS**

2019 m. vasario 11 d.

Lazdijai

Lazdijų rajono savivaldybės tarybos sprendimo „Dėl pritarimo Lazdijų rajono savivaldybės socialinės globos centro „Židinys“ direktoriaus 2018 metų veiklos ataskaitai“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 19 punktu ir Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo“, 223 ir 229 punktais.

Lietuvos Respublikos vietos savivaldos įstatymo 16 straipsnio 2 dalies 19 punkte sakoma, kad „mero, savivaldybės administracijos direktoriaus, savivaldybės kontrolės ir audito tarnybos, biudžetinių ir viešųjų įstaigų (kurių savininkė yra savivaldybė), savivaldybės valdomų įmonių ir organizacijų metinių veiklos ataskaitų ir atsakymų į savivaldybės tarybos narių paklausimus išklausymas reglamento nustatyta tvarka, sprendimų dėl šių ataskaitų ir atsakymų priėmimas“ ir Lazdijų rajono savivaldybės tarybos veiklos reglamento, patvirtinto Lazdijų rajono savivaldybės tarybos 2017 m. rugsėjo 22 d. sprendimu Nr. 5TS-1026 „Dėl Lazdijų rajono savivaldybės tarybos veiklos reglamento tvirtinimo“, 223 punkte nurodoma, kad „Biudžetinių ir viešųjų įstaigų, kurių savininkė yra savivaldybė, savivaldybės kontroliuojamų įmonių ir organizacijų vadovai praėjusių metų veiklos ataskaitas teikia Tarybai iki kitų metų gegužės 1 d.“ ir 229 punkte – „Ataskaitoje turi būti apibūdinama per metus nuveikta veikla. Taryba pritaria arba nepritaria veiklos ataskaitoms priimdama sprendimą.“.

Šio projekto tikslas – pritarti Lazdijų rajono savivaldybės socialinės globos centro „Židinys“ direktoriaus 2018 m. veiklos ataskaitai.

Įgyvendinus Lazdijų rajono savivaldybės tarybos sprendimą, bus įgyvendinti anksčiau paminėti teisės aktai, Lazdijų rajono savivaldybės tarybos nariai susipažins su Lazdijų rajono savivaldybės socialinės globos centro „Židinys“ direktoriaus 2018 m. veiklos ataskaita.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Priėmus sprendimo projektą, galiojančių teisės aktų pakeisti ar panaikinti nereikės.

Sprendimo projektą paruošė Lazdijų rajono savivaldybės administracijos Socialinės paramos skyriaus vedėjo pavaduotoja Rima Šukienė.

Socialinės paramos skyriaus vedėjo pavaduotoja Rima Šukienė